title: 2007/826/ES: Sklep Sveta z dne 22. novembra 2007 o sklenitvi Sporazuma med Evropsko skupnostjo in Republiko Moldavijo o ponovnem sprejemu oseb, ki prebivajo brez dovoljenja

text:
               19.12.2007

               SL

               Uradni list Evropske unije

               L 334/148

         SKLEP SVETA
   z dne 22. novembra 2007
   o sklenitvi Sporazuma med Evropsko skupnostjo in Republiko Moldavijo o ponovnem sprejemu oseb, ki prebivajo brez dovoljenja
   (2007/826/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 63(3)(b) v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Komisija je v imenu Evropske skupnosti izpogajala Sporazum z Republiko Moldavijo o ponovnem sprejemu oseb, ki prebivajo brez dovoljenja.

               (2)

               Sporazum je bil v skladu s Sklepom Sveta, sprejetim 9. oktobra 2007, v imenu Evropske skupnosti podpisan dne 10. oktobra 2007, s pridržkom njegove morebitne poznejše sklenitve.

               (3)

               Sporazum bi bilo treba odobriti.

               (4)

               Sporazum ustanavlja Skupni odbor za ponovni sprejem, ki lahko sprejme svoj poslovnik. Primerno je zagotoviti poenostavljen postopek za sprejemanje stališča Skupnosti v tem primeru.

               (5)

               V skladu s členom 3 Protokola o stališču Združenega kraljestva in Irske, ki je priložen Pogodbi o Evropski uniji in Pogodbi o ustanovitvi Evropske skupnosti, je Združeno kraljestvo sporočilo, da želi sodelovati pri sprejetju in uporabi tega sklepa.

               (6)

               V skladu s členoma 1 in 2 Protokola o stališču Združenega kraljestva in Irske, ki je priložen k Pogodbi o Evropski uniji in Pogodbi o ustanovitvi Evropske skupnosti, in brez poseganja v člen 4 navedenega protokola, Irska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (7)

               V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju tega sklepa, ki zanjo ni zavezujoč in se v njej ne uporablja –

         SKLENIL:
   Člen 1
   Sporazum med Evropsko skupnostjo in Republiko Moldavijo o ponovnem sprejemu oseb, ki prebivajo brez dovoljenja, se odobri v imenu Skupnosti.
   Besedilo Sporazuma je priloženo temu sklepu (1).
   Člen 2
   Predsednik Sveta pošlje uradno obvestilo iz člena 22(2) Sporazuma (2).
   Člen 3
   Komisija zastopa Skupnost v Skupnem odboru za ponovni sprejem, ustanovljenem na podlagi člena 18 Sporazuma.
   Člen 4
   Stališče Skupnosti v okviru Skupnega odbora za ponovni sprejem glede sprejetja njegovega poslovnika v skladu s členom 18(5) Sporazuma sprejme Komisija po posvetovanju s posebnim odborom, ki ga imenuje Svet.
   Člen 5
   Ta sklep se objavi v Uradnem listu Evropske unije.

      V Bruslju, 22. novembra 2007

            Za Svet

            Predsednik

         M. PINHO

      (1)  Glej stran 149 tega Uradnega lista.

      (2)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
   SPORAZUM
   med Evropsko skupnostjo in Republiko Moldavijo o ponovnem sprejemu oseb, ki prebivajo brez dovoljenja
   VISOKI POGODBENICI,
   EVROPSKA SKUPNOST, v nadaljnjem besedilu „Skupnost“,
   in
   REPUBLIKA MOLDAVIJA, v nadaljnjem besedilu „Moldavija“, STA SE –
   ODLOČENI, da okrepita svoje sodelovanje za učinkovitejši boj proti nezakonitemu priseljevanju,
   V ŽELJI, da bi s tem sporazumom in na podlagi vzajemnosti vzpostavili hitre in učinkovite postopke za identifikacijo ter varno in urejeno vračanje oseb, ki ne izpolnjujejo ali ne izpolnjujejo več pogojev za vstop, prisotnost ali prebivanje na ozemlju Moldavije ali ene od držav članic Evropske unije, in olajšali tranzit takih oseb v duhu sodelovanja,
   OB POUDARJANJU, da ta sporazum ne posega v pravice, obveznosti in odgovornosti Skupnosti, držav članic Evropske unije in Moldavije, ki izhajajo iz mednarodnega prava in zlasti iz Evropske konvencije o varstvu človekovih pravic in temeljnih svoboščin z dne 4. novembra 1950, Konvencije o statusu beguncev z dne 28. julija 1951 in Konvencije proti mučenju in drugim krutim, nečloveškim ali poniževalnim kaznim ali ravnanju z dne 10. decembra 1984,
   OB UPOŠTEVANJU, da določbe tega sporazuma, ki sodi pod naslov IV Pogodbe o ustanovitvi Evropske skupnosti, ne veljajo za Kraljevino Dansko v skladu s Protokolom o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti –
   DOGOVORILI:
   Člen 1
   Opredelitev pojmov
   V tem sporazumu:

               (a)

               „pogodbenici“ pomenita Moldavijo in Skupnost;

               (b)

               „državljan Moldavije“ pomeni vsako osebo, ki ima državljanstvo Republike Moldavije;

               (c)

               „državljan države članice“ pomeni vsako osebo, ki ima državljanstvo države članice, kot je opredeljeno za namene Skupnosti;

               (d)

               „država članica“ pomeni vsako državo članico Evropske unije z izjemo Kraljevine Danske;

               (e)

               „državljan tretje države“ pomeni vsako osebo, ki ima državljanstvo, ki ni državljanstvo Moldavije ali ene od držav članic;

               (f)

               „oseba brez državljanstva“ pomeni vsako osebo, ki nima nobenega državljanstva;

               (g)

               „dovoljenje za prebivanje“ pomeni dovoljenje katere koli vrste, ki ga je izdala Moldavija ali ena od držav članic in s katerim je osebi dovoljeno prebivanje na ozemlju zadevne države. Ne vključuje začasnih dovoljenj, s katerimi je osebam dovoljeno ostati na ozemlju zadevne države zaradi obravnavanja prošnje za azil ali prošnje za dovoljenje za prebivanje;

               (h)

               „mejni prehod“ pomeni vsak prehod, ki ga pristojni organi Republike Moldavije ali držav članic določijo za prehod svojih meja, vključno z mednarodnimi letališči;

               (i)

               „vizum“ pomeni dovoljenje, ki ga je izdala, ali odločitev, ki jo je sprejela Moldavija ali ena od držav članic, potrebno za vstop ali tranzit preko njenega ozemlja. Ne vključuje letališkega tranzitnega vizuma;

               (j)

               „država prosilka“ pomeni državo (Moldavijo ali eno od držav članic), ki predloži prošnjo za ponovni sprejem na podlagi člena 7 ali vlogo za tranzit na podlagi člena 14 tega sporazuma;

               (k)

               „zaprošena država“ pomeni državo (Moldavijo ali eno od držav članic), na katero je naslovljena prošnja za ponovni sprejem na podlagi člena 7 ali vloga za tranzit na podlagi člena 14 tega sporazuma;

               (l)

               „pristojni organ“ pomeni vsak nacionalni organ Moldavije ali ene od držav članic, ki mu je zaupano izvajanje tega sporazuma v skladu s členom 19(1)(a) tega sporazuma;

               (m)

               „obmejno območje“ pomeni območje, ki sega do 30 kilometrov od skupne kopenske meje med državo članico in Moldavijo, ter ozemlja mednarodnih letališč držav članic in Moldavije;

               (n)

               „tranzit“ pomeni prehod državljana tretje države ali osebe brez državljanstva preko ozemlja zaprošene države med potovanjem iz države prosilke v namembno državo.

         ODDELEK I
   OBVEZNOSTI PONOVNEGA SPREJEMA MOLDAVIJE
   Člen 2
   Ponovni sprejem lastnih državljanov
   1.   Moldavija na prošnjo države članice in brez nadaljnjih formalnosti, razen tistih, določenih s tem sporazumom, ponovno sprejme vse osebe, ki ne izpolnjujejo ali ne izpolnjujejo več veljavnih pogojev za vstop, prisotnost ali prebivanje na ozemlju države članice prosilke, pod pogojem, da je v skladu s členom 8 dokazano ali se lahko utemeljeno domneva na podlagi zadostnih dokazil, da so te osebe državljani Moldavije.
   2.   Moldavija ponovno sprejme tudi:

               —

               neporočene mladoletne otroke oseb iz odstavka 1, ne glede na njihov kraj rojstva ali državljanstvo, razen če imajo neodvisno pravico prebivanja v državi članici prosilki,

               —

               zakonce, ki imajo drugo državljanstvo, oseb iz odstavka 1, pod pogojem, da imajo pravico vstopa in prebivanja ali dobijo pravico vstopa in prebivanja na ozemlju Moldavije, razen če imajo neodvisno pravico prebivanja v državi članici prosilki.

         3.   Moldavija ponovno sprejme tudi osebe, ki jim je bilo po vstopu na ozemlje države članice odvzeto državljanstvo Moldavije ali so se mu odpovedale, razen če je ta država članica vsaj obljubila takim osebam sprejem v državljanstvo.
   4.   Ko Moldavija ugodi prošnji za ponovni sprejem, pristojno diplomatsko ali konzularno predstavništvo Moldavije takoj in najpozneje v 3 delovnih dneh izda potno listino, potrebno za vrnitev osebe, ki jo je treba ponovno sprejeti, z veljavnostjo najmanj 3 mesecev. Če zaradi pravnih ali dejanskih razlogov zadevne osebe ni mogoče premestiti v obdobju veljavnosti prvotno izdane potne listine, pristojno diplomatsko ali konzularno predstavništvo Moldavije v 14 koledarskih dneh izda novo potno listino z enakim obdobjem veljavnosti. Če Moldavija v 14 koledarskih dneh ni izdala nove potne listine, se šteje, da sprejema uporabo standardne potne listine EU za namene izgona (1).
   5.   Če ima oseba, ki jo je treba ponovno sprejeti, poleg državljanstva Moldavije tudi državljanstvo tretje države, država članica prosilka upošteva voljo osebe, ki jo je treba ponovno sprejeti, in oseba se ponovno sprejme v državo svoje izbire.
   Člen 3
   Ponovni sprejem državljanov tretjih držav in oseb brez državljanstva
   1.   Moldavija na prošnjo države članice in brez nadaljnjih formalnosti, razen tistih, določenih s tem sporazumom, ponovno sprejme vse državljane tretjih držav ali osebe brez državljanstva, ki ne izpolnjujejo ali ne izpolnjujejo več veljavnih pogojev za vstop, prisotnost ali prebivanje na ozemlju države članice prosilke, pod pogojem, da je v skladu s členom 9 dokazano ali se lahko utemeljeno domneva na podlagi zadostnih dokazil, da te osebe

               (a)

               imajo ali so imele ob vstopu veljavni vizum ali dovoljenje za prebivanje, ki ga je izdala Moldavija, ali

               (b)

               so iz Moldavije nezakonito in neposredno vstopile na ozemlje držav članic, zatem ko so se zadrževale na ozemlju ali potovale čez ozemlje Moldavije.

         2.   Obveznost ponovnega sprejema iz odstavka 1 ne velja, če

               (a)

               je bil državljan tretje države ali oseba brez državljanstva samo v letališkem tranzitu preko mednarodnega letališča Moldavije ali

               (b)

               je država članica prosilka izdala državljanu tretje države ali osebi brez državljanstva vizum ali dovoljenje za prebivanje pred vstopom na svoje ozemlje ali po njem, razen če

                           —

                           je ta oseba imetnik vizuma ali dovoljenja za prebivanje, ki ga je izdala Moldavija in ima daljše obdobje veljavnosti, ali

                           —

                           je bil vizum ali dovoljenje za prebivanje, ki ga je izdala država članica prosilka, pridobljen z uporabo ponarejenih ali prenarejenih listin ali napačne izjave, ali

                           —

                           oseba ne spoštuje katerega koli pogoja, povezanega z vizumom.

         3.   Ko Moldavija ugodi prošnji za ponovni sprejem, država članica prosilka osebi, katere ponovni sprejem je bil odobren, izda standardno potno listino EU za namene izgona (1).
   ODDELEK II
   OBVEZNOSTI PONOVNEGA SPREJEMA SKUPNOSTI
   Člen 4
   Ponovni sprejem lastnih državljanov
   1.   Država članica na prošnjo Moldavije in brez nadaljnjih formalnosti, razen tistih, določenih s tem sporazumom, ponovno sprejme vse osebe, ki ne izpolnjujejo ali ne izpolnjujejo več veljavnih pogojev za vstop, prisotnost ali prebivanje na ozemlju Moldavije, pod pogojem, da je v skladu s členom 8 dokazano ali se lahko utemeljeno domneva na podlagi zadostnih dokazil, da so te osebe državljani zadevne države članice.
   2.   Država članica ponovno sprejme tudi:

               —

               neporočene mladoletne otroke oseb iz odstavka 1, ne glede na njihov kraj rojstva ali državljanstvo, razen če imajo neodvisno pravico prebivanja v Moldaviji,

               —

               zakonce, ki imajo drugo državljanstvo, oseb iz odstavka 1, pod pogojem, da imajo pravico vstopa in prebivanja ali dobijo pravico vstopa in prebivanja na ozemlju zaprošene države članice, razen če imajo neodvisno pravico prebivanja v Moldaviji.

         3.   Država članica ponovno sprejme tudi osebe, ki jim je bilo po vstopu na ozemlje Moldavije odvzeto državljanstvo države članice ali so se mu odpovedale, razen če je Moldavija vsaj obljubila takim osebam sprejem v državljanstvo.
   4.   Ko zaprošena država članica ugodi prošnji za ponovni sprejem, pristojno diplomatsko ali konzularno predstavništvo te države članice takoj in najpozneje v treh delovnih dneh izda potno listino, potrebno za vrnitev osebe, ki jo je treba ponovno sprejeti, z veljavnostjo najmanj treh mesecev. Če zaradi pravnih ali dejanskih razlogov zadevne osebe ni mogoče premestiti v obdobju veljavnosti prvotno izdane potne listine, pristojno diplomatsko ali konzularno predstavništvo zadevne države članice v 14 koledarskih dneh izda novo potno listino z enakim obdobjem veljavnosti.
   5.   Če ima oseba, ki jo je treba ponovno sprejeti, poleg državljanstva zaprošene države članice tudi državljanstvo tretje države, Moldavija upošteva voljo osebe, ki jo je treba ponovno sprejeti, in oseba se ponovno sprejme v državo svoje izbire.
   Člen 5
   Ponovni sprejem državljanov tretjih držav in oseb brez državljanstva
   1.   Država članica na prošnjo Moldavije in brez nadaljnjih formalnosti, razen tistih, določenih s tem sporazumom, ponovno sprejme vse državljane tretjih držav ali osebe brez državljanstva, ki ne izpolnjujejo ali ne izpolnjujejo več veljavnih pogojev za vstop, prisotnost ali prebivanje na ozemlju Moldavije, pod pogojem, da je v skladu s členom 9 dokazano ali se lahko utemeljeno domneva na podlagi zadostnih dokazil, da te osebe:

               (a)

               imajo ali so imele ob vstopu veljavni vizum ali dovoljenje za prebivanje, ki ga je izdala zaprošena država članica, ali

               (b)

               so nezakonito in neposredno vstopile na ozemlje Moldavije, zatem ko so se zadrževale na ozemlju ali potovale čez ozemlje zaprošene države članice.

         2.   Obveznost ponovnega sprejema iz odstavka 1 ne velja, če

               (a)

               je bil državljan tretje države ali oseba brez državljanstva samo v letališkem tranzitu preko mednarodnega letališča zaprošene države članice ali

               (b)

               je Moldavija izdala državljanu tretje države ali osebi brez državljanstva vizum ali dovoljenje za prebivanje pred vstopom na svoje ozemlje ali po njem, razen če

                           —

                           je ta oseba imetnik vizuma ali dovoljenja za prebivanje, ki ga je izdala zaprošena država članica in ima daljše obdobje veljavnosti, ali

                           —

                           je bil vizum ali dovoljenje za prebivanje, ki ga je izdala Moldavija, pridobljen z uporabo ponarejenih ali prenarejenih listin ali napačne izjave, ali

                           —

                           oseba ne spoštuje katerega koli pogoja, povezanega z vizumom.

         3.   Obveznost ponovnega sprejema iz odstavka 1 velja za državo članico, ki je izdala vizum ali dovoljenje za prebivanje. Če sta vizum ali dovoljenje za prebivanje izdali dve ali več držav članic, velja obveznost ponovnega sprejema iz odstavka 1 za državo članico, ki je izdala dokument z daljšim obdobjem veljavnosti ali, če je enemu ali več takim dokumentom veljavnost že potekla, dokument, ki je še vedno veljaven. Če je veljavnost potekla že vsem dokumentom, velja obveznost ponovnega sprejema iz odstavka 1 za državo članico, ki je izdala dokument, katerega obdobje veljavnosti je poteklo nazadnje. Če ni na voljo nobenega takšnega dokumenta, velja obveznost ponovnega sprejema iz odstavka 1 za državo članico, iz katere je oseba nazadnje izstopila.
   4.   Ko država članica ugodi prošnji za ponovni sprejem, Moldavija osebi, katere ponovni sprejem je bil odobren, izda potno listino, potrebno za njeno vrnitev.
   ODDELEK III
   POSTOPEK PONOVNEGA SPREJEMA
   Člen 6
   Načela
   1.   Ob upoštevanju odstavka 2 vsaka premestitev osebe, ki jo je treba ponovno sprejeti na podlagi ene od obveznosti iz členov 2 do 5, zahteva predložitev prošnje za ponovni sprejem pristojnemu organu zaprošene države.
   2.   Prošnja za ponovni sprejem ni potrebna, če je oseba, ki jo je treba ponovno sprejeti, imetnik veljavne potne listine in če je ta oseba državljan tretje države ali oseba brez državljanstva po potrebi tudi imetnik veljavnega vizuma ali dovoljenja za prebivanje zaprošene države.
   3.   Če je bila oseba aretirana na obmejnem območju (vključno z letališči) države prosilke po nezakonitem prestopu meje, ko je vstopila neposredno iz ozemlja zaprošene države, lahko država prosilka predloži prošnjo za ponovni sprejem v 2 delovnih dneh po aretaciji te osebe (pospešeni postopek).
   Člen 7
   Vsebina prošnje za ponovni sprejem
   1.   Prošnja za ponovni sprejem mora, kolikor je to mogoče, vsebovati naslednje informacije:

               (a)

               podatke osebe, ki jo je treba ponovno sprejeti (npr. imena, priimki, datum rojstva in – po možnosti – kraj rojstva ter zadnji kraj prebivanja), in, kjer je ustrezno, podatke o neporočenih mladoletnih otrocih in/ali zakoncih;

               (b)

               navedbo dokazil, na podlagi katerih se bo dokazalo ali utemeljeno domnevalo državljanstvo, tranzit, razlogi za ponovni sprejem državljanov tretjih držav in oseb brez državljanstva ter nezakonit vstop in prebivanje.

         2.   Prošnja za ponovni sprejem vsebuje, kolikor je to mogoče, tudi naslednje informacije:

               (a)

               izjavo, ki navaja, da bo oseba, ki jo je treba premestiti, morda potrebovala pomoč ali oskrbo, če se je zadevna oseba izrecno strinjala z izjavo;

               (b)

               vsak drug zaščitni ali varnostni ukrep ali informacije o zdravju osebe, ki bi lahko bili potrebni pri posamični premestitvi.

         3.   Enotni obrazec, ki ga je treba uporabiti za prošnje za ponovni sprejem, je priložen kot Priloga 5 temu sporazumu.
   Člen 8
   Dokazna sredstva o državljanstvu
   1.   Dokaz o državljanstvu v skladu s členom 2(1) in členom 4(1) se lahko zagotovi z dokumenti iz Priloge 1 k temu sporazumu, tudi če je njihova veljavnost potekla. Če so predloženi takšni dokumenti, države članice in Moldavija vzajemno priznajo državljanstvo, ne da bi bile potrebne dodatne poizvedbe. Državljanstva ni mogoče dokazovati s ponarejenimi dokumenti.
   2.   Zadostno dokazilo za utemeljeno domnevo o državljanstvu v skladu s členom 2(1) in členom 4(1) se lahko zagotovi zlasti z dokumenti iz Priloge 2 k temu sporazumu, tudi če je njihova veljavnost že potekla. Če so takšni dokumenti predloženi, države članice in Moldavija štejejo, da je državljanstvo ugotovljeno, razen če lahko dokažejo nasprotno. Ponarejeni dokumenti ne morejo biti zadostno dokazilo za utemeljeno domnevo o državljanstvu.
   3.   Če ni mogoče predložiti nobenega od dokumentov iz Priloge 1 ali 2, pristojna diplomatska ali konzularna predstavništva zadevne zaprošene države na zahtevo in brez nepotrebnega odlašanja najpozneje v 3 delovnih dneh od dneva zaprosila s pristojnim organom države prosilke uredijo vse potrebno za razgovor z osebo, ki jo je treba ponovno sprejeti, da se ugotovi njeno državljanstvo.
   Člen 9
   Dokazna sredstva v zvezi z državljani tretjih držav in osebami brez državljanstva
   1.   Dokaz o razlogih za ponovni sprejem državljanov tretje države in oseb brez državljanstva, določenih v členu 3(1) in členu 5(1), se zagotovi zlasti z dokaznimi sredstvi iz Priloge 3 k temu sporazumu; ne more se zagotoviti s ponarejenimi dokumenti. Države članice in Moldavija vzajemno priznajo vsak tak dokaz, ne da bi bile potrebne dodatne poizvedbe.
   2.   Zadostno dokazilo za utemeljeno domnevo o razlogih za ponovni sprejem državljanov tretje države in oseb brez državljanstva, določenih v členu 3(1) in členu 5(1), se zagotovi zlasti z dokaznimi sredstvi iz Priloge 4 k temu sporazumu; ne more se zagotoviti s ponarejenimi dokumenti. Če so takšna zadostna dokazila za utemeljeno domnevo predložena, države članice in Moldavija štejejo, da so razlogi izpolnjeni, razen če lahko dokažejo nasprotno.
   3.   Nezakonit vstop, prisotnost ali prebivanje se ugotovi s potnimi listinami zadevne osebe, v katerih ni zahtevanega vizuma ali dovoljenja za prebivanje na ozemlju države prosilke. Izjava države prosilke, da se je za zadevno osebo ugotovilo, da nima potrebnih potnih listin, vizuma ali dovoljenja za prebivanje, je prav tako zadostno dokazilo za utemeljeno domnevo o nezakonitem vstopu, prisotnosti ali prebivanju.
   Člen 10
   Roki
   1.   Prošnjo za ponovni sprejem je treba predložiti pristojnemu organu zaprošene države v roku največ 6 mesecev od datuma, ko je pristojni organ države prosilke izvedel, da državljan tretje države ali oseba brez državljanstva ne izpolnjuje ali ne izpolnjuje več veljavnih pogojev za vstop, prisotnost ali prebivanje. Če prošnja zaradi pravnih ali dejanskih ovir ne more biti predložena pravočasno, se rok na zahtevo države prosilke podaljša, vendar samo do prenehanja ovir.
   2.   Na prošnjo za ponovni sprejem je treba odgovoriti pisno

               —

               v 2 delovnih dneh, če je bila prošnja predložena po pospešenem postopku (člen 6(3)),

               —

               v 11 delovnih dneh v vseh drugih primerih.

         Ta roka začneta teči z datumom prejema prošnje za ponovni sprejem. Če v tem roku ni bilo odgovora, se šteje, da je bila premestitev dogovorjena.
   3.   Če zaradi pravnih ali dejanskih ovir na prošnjo ni mogoče odgovoriti v 11 koledarskih dneh, se lahko ta rok na podlagi ustrezno utemeljene zahteve podaljša za največ 2 delovna dneva. Če v tem podaljšanem roku ni bilo odgovora, se šteje, da je bila premestitev dogovorjena.
   4.   Zavrnitev prošnje za ponovni sprejem mora biti obrazložena.
   5.   Po tem, ko je dano soglasje, ali, kjer je primerno, po poteku roka, določenega v odstavku 2, se zadevna oseba premesti v treh mesecih. Na zahtevo države prosilke se lahko ta rok podaljša za obdobje, ki je potrebno za odpravo pravnih ali praktičnih ovir.
   Člen 11
   Načini premestitve in vrste prevoza
   1.   Pred vrnitvijo osebe se pristojni organi Moldavije in zadevne države članice vnaprej pisno dogovorijo o datumu premestitve, mejnem prehodu, morebitnih spremljevalcih in drugih informacijah v zvezi s premestitvijo.
   2.   Prevoz lahko poteka po zraku ali kopnem. Vračanje po zraku ni omejeno na uporabo nacionalnih prevoznikov Moldavije ali držav članic in se lahko izvede z uporabo rednega ali čarterskega poleta. V primeru vrnitve s spremstvom taki spremljevalci niso omejeni na pooblaščene osebe države prosilke, pod pogojem, da so pooblaščene osebe iz Moldavije ali katere od držav članic.
   Člen 12
   Ponovni sprejem v zmoti
   Država prosilka sprejme nazaj vsako osebo, ki jo je zaprošena država ponovno sprejela, če se v treh mesecih po premestitvi zadevne osebe ugotovi, da niso izpolnjene zahteve iz členov 2 do 5 tega sporazuma.
   V takih primerih se smiselno uporabijo postopkovne določbe tega sporazuma in zagotovijo vse razpoložljive informacije glede dejanske identitete in državljanstva osebe, ki bo sprejeta nazaj.
   ODDELEK IV
   TRANZIT
   Člen 13
   Načela
   1.   Države članice ter Moldavija si prizadevajo omejiti tranzit državljanov tretjih držav ali oseb brez državljanstva na primere, ko teh oseb ni mogoče vrniti neposredno v namembno državo.
   2.   Moldavija dovoli tranzit državljanov tretjih držav ali oseb brez državljanstva, kadar tako zahteva država članica, država članica pa odobri tranzit državljanov tretjih držav ali oseb brez državljanstva, kadar tako zahteva Moldavija, če sta zagotovljena nadaljnje potovanje v morebitne druge države tranzita in ponovni sprejem s strani namembne države.
   3.   Moldavija ali država članica lahko tranzit zavrne,

               (a)

               če državljanu tretje države ali osebi brez državljanstva v namembni državi ali drugi državi tranzita resno grozi mučenje, nečloveško ali ponižujoče ravnanje ali kaznovanje ali smrtna kazen ali preganjanje zaradi rase, veroizpovedi, državljanstva, pripadnosti določeni družbeni skupini ali zaradi političnega prepričanja ali

               (b)

               če bo državljanu tretje države ali osebi brez državljanstva v zaprošeni državi ali drugi državi tranzita izrečena kazenska sankcija ali

               (c)

               zaradi javnega zdravja, notranje varnosti, javnega reda ali drugih nacionalnih interesov zaprošene države.

         4.   Moldavija ali država članica lahko prekličeta vsako izdano dovoljenje, če se naknadno pojavijo ali odkrijejo okoliščine iz odstavka 3, ki ovirajo tranzit, ali če nadaljnje potovanje v morebitne države tranzita ali ponovni sprejem s strani namembne države nista več zagotovljena. V tem primeru država prosilka po potrebi in nemudoma sprejme nazaj državljana tretje države ali osebo brez državljanstva.
   Člen 14
   Tranzitni postopek
   1.   Vloga za tranzit se pisno predloži pristojnemu organu zaprošene države in vsebuje naslednje informacije:

               (a)

               vrsto tranzita (po zraku ali kopnem), morebitne druge države tranzita in predvideni končni namembni kraj;

               (b)

               podatke o zadevni osebi (npr. ime, priimek, dekliški priimek, druga uporabljena imena/imena, po katerih je oseba znana, ali alias, datum rojstva, spol in – kjer je mogoče – kraj rojstva, državljanstvo, jezik, vrsto in številko potne listine);

               (c)

               predvideni mejni prehod, čas premestitve in morebitno uporabo spremljevalcev;

               (d)

               izjavo, da so po mnenju države prosilke izpolnjeni pogoji iz člena 13(2) in da ni znanih razlogov za zavrnitev v skladu s členom 13(3).

         Enotni obrazec, ki se uporabi za vloge za tranzit, je kot Priloga 6 priložen temu sporazumu.
   2.   Zaprošena država v 4 delovnih dneh pisno obvesti državo prosilko o sprejemu, pri čemer potrdi mejni prehod in predvideni čas sprejema, ali pa jo obvesti o zavrnitvi sprejema in o razlogih za tako zavrnitev.
   3.   Če tranzit poteka po zraku, oseba, ki jo je treba ponovno sprejeti, in morebitni spremljevalci ne potrebujejo letališkega tranzitnega vizuma.
   4.   Pristojni organi zaprošene države z medsebojnimi posvetovanji pomagajo pri tranzitu, predvsem z nadzorom zadevnih oseb in zagotovitvijo za ta namen primerne opreme.
   ODDELEK V
   STROŠKI
   Člen 15
   Stroški prevoza in tranzita
   Brez poseganja v pravico pristojnih organov, da stroške, povezane s ponovnim sprejemom, izterjajo od osebe, ki jo je treba ponovno sprejeti, ali od tretje osebe, nosi vse stroške prevoza, nastale v zvezi s ponovnim sprejemom in tranzitom po tem sporazumu do meje končne namembne države, država prosilka.
   ODDELEK VI
   VARSTVO PODATKOV IN KLAVZULA O NEVPLIVANJU
   Člen 16
   Varstvo podatkov
   Osebni podatki se sporočajo samo, če je tako sporočanje potrebno, da pristojni organi Moldavije ali države članice izvajajo ta sporazum. Za obdelavo ali ravnanje z osebnimi podatki v posameznem primeru veljajo domača zakonodaja Moldavije in, če je nadzorni organ pristojni organ države članice, določbe Direktive 95/46/ES (2) in nacionalne zakonodaje te države članice, sprejete na podlagi te direktive. Poleg tega veljajo naslednja načela:

               (a)

               osebni podatki morajo biti obdelani pošteno in zakonito;

               (b)

               osebni podatki morajo biti zbrani za določene, izrecne in upravičene namene izvajanja tega sporazuma in jih niti organ, ki jih sporoči, niti organ prejemnik ne smeta dodatno obdelati na način, ki ni združljiv s tem namenom;

               (c)

               osebni podatki morajo biti primerni, ustrezni in ne smejo presegati namena, za katerega se zbirajo in/ali dodatno obdelujejo; zlasti lahko sporočeni osebni podatki zadevajo le naslednje:

                           —

                           podatke o osebi, ki jo je treba premestiti (npr. imena, priimki, vsa prejšnja imena, druga uporabljena imena/imena, po katerih je oseba znana, ali alias, spol, osebni status, datum in kraj rojstva, sedanje in vsa prejšnja državljanstva),

                           —

                           potni list, osebno izkaznico ali vozniško dovoljenje (številka, obdobje veljavnosti, datum izdaje, organ, ki je dokument izdal, kraj izdaje),

                           —

                           postanke in načrt poti,

                           —

                           druge informacije, ki so potrebne za identifikacijo osebe, ki jo je treba premestiti, ali za proučitev zahtev za ponovni sprejem v skladu s tem sporazumom;

               (d)

               osebni podatki morajo biti točni in po potrebi posodobljeni;

               (e)

               osebni podatki morajo biti shranjeni v obliki, ki dopušča identifikacijo posameznikov, na katere se nanašajo, le toliko časa, kolikor je potrebno za namene, za katere so bili zbrani ali za katere se dodatno obdelujejo;

               (f)

               organ, ki sporoča osebne podatke, in organ prejemnik izvedeta vse razumne ukrepe, da zagotovita, če je to primerno, popravek, izbris ali blokiranje osebnih podatkov, če njihova obdelava ni v skladu z določbami tega člena, zlasti če podatki niso primerni, ustrezni, točni ali če presegajo namen obdelave. To vključuje uradno obvestilo drugi pogodbenici o vsakem popravku, izbrisu ali blokiranju;

               (g)

               organ prejemnik na zahtevo obvesti organ, ki sporoča osebne podatke, o uporabi sporočenih podatkov in tako pridobljenih rezultatih;

               (h)

               osebni podatki se lahko sporočijo samo pristojnim organom. Nadaljnje sporočanje drugim organom zahteva predhodno soglasje organa, ki sporoča osebne podatke;

               (i)

               organ, ki sporoča osebne podatke, in organ prejemnik morata voditi pisno evidenco o sporočanju in prejemanju osebnih podatkov.

         Člen 17
   Klavzula o nevplivanju
   1.   Ta sporazum ne vpliva na pravice, obveznosti in odgovornosti Skupnosti, držav članic ter Moldavije, ki izhajajo iz mednarodnega prava in zlasti iz

               —

               Konvencije o statusu beguncev z dne 28. julija 1951, kakor je bila spremenjena s Protokolom o statusu beguncev z dne 31. januarja 1967,

               —

               mednarodnih konvencij, ki določajo državo, odgovorno za obravnavo vloženih prošenj za azil,

               —

               Evropske konvencije o varstvu človekovih pravic in temeljnih svoboščin z dne 4. novembra 1950,

               —

               Konvencije proti mučenju in drugim krutim, nečloveškim ali poniževalnim kaznim ali ravnanju z dne 10. decembra 1984,

               —

               mednarodnih konvencij o izročitvi in tranzitu,

               —

               večstranskih mednarodnih konvencij in sporazumov o ponovnem sprejemu tujih državljanov.

         2.   Nobena določba tega sporazuma ne preprečuje vrnitve osebe v okviru drugih formalnih ali neformalnih dogovorov.
   ODDELEK VII
   IZVAJANJE IN UPORABA
   Člen 18
   Skupni odbor za ponovni sprejem
   1.   Pogodbenici druga drugi zagotavljata pomoč glede uporabe in razlage tega sporazuma. V ta namen ustanovita Skupni odbor za ponovni sprejem (v nadaljnjem besedilu „Odbor“), katerega naloge so predvsem:

               (a)

               spremljati uporabo tega sporazuma;

               (b)

               odločati o izvedbenih postopkih, potrebnih za enotno uporabo tega sporazuma;

               (c)

               redno izmenjevati informacije o protokolih o izvajanju, ki jih sestavijo posamezne države članice in Moldavija v skladu s členom 19;

               (d)

               priporočati spremembe tega sporazuma in njegovih prilog.

         2.   Odločitve Odbora so za pogodbenice zavezujoče.
   3.   Odbor sestavljajo predstavniki Skupnosti in Moldavije; Skupnost zastopa Komisija.
   4.   Odbor se sestaja po potrebi na zahtevo ene od pogodbenic.
   5.   Odbor sprejme svoj poslovnik.
   Člen 19
   Protokoli o izvajanju
   1.   Na zahtevo države članice ali Moldavije Moldavija in država članica sestavita protokol o izvajanju, ki določa pravila o

               (a)

               imenovanju pristojnih organov, mestih mejnih prehodov in izmenjavi podatkov o kontaktnih točkah;

               (b)

               podrobnostih vrnitve po pospešenem postopku;

               (c)

               pogojih za vrnitve s spremstvom, vključno s tranzitom državljanov tretjih držav in oseb brez državljanstva s spremstvom;

               (d)

               sredstvih in dokumentih poleg tistih iz prilog 1 do 4 k temu sporazumu.

         2.   Protokoli o izvajanju iz odstavka 1 začnejo veljati šele po tem, ko je o njih uradno obveščen Odbor za ponovni sprejem iz člena 18.
   3.   Moldavija pristaja na uporabo vseh določb protokola o izvajanju, sestavljenega z eno državo članico, tudi v razmerjih z vsako drugo državo članico na zahtevo slednje.
   Člen 20
   Razmerje do dvostranskih sporazumov ali dogovorov držav članic o ponovnem sprejemu
   Določbe tega sporazuma imajo prednost pred določbami vseh dvostranskih sporazumov ali dogovorov o ponovnem sprejemu oseb, ki prebivajo brez dovoljenja, ki so v skladu s členom 19 bili sklenjeni ali se lahko sklenejo med posameznimi državami članicami in Moldavijo, če so določbe takih sporazumov ali dogovorov nezdružljive z določbami tega sporazuma.
   ODDELEK VIII
   KONČNE DOLOČBE
   Člen 21
   Ozemeljska uporaba
   1.   Ob upoštevanju odstavka 2 se ta sporazum uporablja za ozemlje Moldavije in ozemlje, na katerem se uporablja Pogodba o ustanovitvi Evropske skupnosti.
   2.   Ta sporazum se ne uporablja na ozemlju Kraljevine Danske.
   Člen 22
   Začetek veljavnosti, trajanje in odpoved
   1.   Pogodbenici ratificirata ali odobrita ta sporazum v skladu s svojimi postopki.
   2.   Ta sporazum začne veljati prvi dan drugega meseca po dnevu, ko se pogodbenici uradno obvestita o zaključku postopkov iz prvega odstavka.
   3.   Ta sporazum se sklene za nedoločen čas.
   4.   Vsaka pogodbenica lahko odpove ta sporazum z uradnim obvestilom drugi pogodbenici. Ta sporazum preneha veljati šest mesecev po datumu takega uradnega obvestila.
   Člen 23
   Priloge
   Priloge 1 do 6 so sestavni del tega sporazuma.

      V Bruslju, desetega oktobra leta dva tisoč sedem, v dvojniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in moldavskem jeziku, pri čemer je vsako od teh besedil enako verodostojno.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

      (1)  V skladu z obrazcem iz Priporočila Sveta EU z dne 30. novembra 1994.

      (2)  Direktiva Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL L 281, 23.11.1995, str. 31).
   PRILOGA 1
   SKUPNI SEZNAM DOKUMENTOV, KATERIH PREDLOŽITEV ŠTEJE ZA DOKAZ O DRŽAVLJANSTVU (ČLENI 2(1), 4(1) IN 8(1))

               —

               Potni listi katere koli vrste (nacionalni potni listi, diplomatski potni listi, službeni potni listi ter po potrebi skupinski potni listi in nadomestni potni listi, vključno s potnimi listi otrok),

               —

               osebne izkaznice katere koli vrste,

               —

               pomorske knjižice in službene izkaznice kapitanov,

               —

               potrdila o državljanstvu in drugi uradni dokumenti, ki omenjajo ali jasno navajajo državljanstvo.

         PRILOGA 2
   SKUPNI SEZNAM DOKUMENTOV, KATERIH PREDLOŽITEV ŠTEJE ZA ZADOSTNO DOKAZILO ZA UTEMELJENO DOMNEVO O DRŽAVLJANSTVU (ČLENI 2(1), 4(1) IN 8(2))

               —

               Fotokopije vseh dokumentov, naštetih v Prilogi 1 k temu sporazumu,

               —

               vojaške knjižice in vojaške osebne izkaznice,

               —

               uradne izjave, ki jih zaradi pospešenega postopka izda osebje mejnega organa ali priče, ki lahko potrdijo, da je zadevna oseba prestopila mejo,

               —

               vozniška dovoljenja ali fotokopije vozniških dovoljenj,

               —

               rojstni listi ali fotokopije rojstnih listov,

               —

               službene izkaznice ali fotokopije službenih izkaznic,

               —

               pisne izjave prič,

               —

               pisne izjave zadevne osebe in jezik, ki ga ta oseba govori, vključno z rezultatom uradnega testa,

               —

               vsak drug dokument, ki lahko pomaga določiti državljanstvo zadevne osebe.

         PRILOGA 3
   SKUPNI SEZNAM DOKUMENTOV, KI ŠTEJEJO ZA DOKAZ O RAZLOGIH ZA PONOVNI SPREJEM DRŽAVLJANOV TRETJIH DRŽAV IN OSEB BREZ DRŽAVLJANSTVA (ČLENI 3(1), 5(1) IN 9(1))

               —

               Vizum ali dovoljenje za prebivanje, ki ga izda zaprošena država,

               —

               vstopni/izstopni žig ali podoben zaznamek v potni listini zadevne osebe ali drug dokaz o vstopu/izstopu (npr. fotografski),

               —

               listine, potrdila in računi vseh vrst, izdani na ime (npr. hotelski računi, kartice naročanja pri zdravnikih/zobozdravnikih, vstopne kartice za zasebne/javne institucije, pogodbe o najemu vozil, izpiski kreditnih kartic itd.), ki jasno kažejo, da se je zadevna oseba zadrževala na ozemlju zaprošene države,

               —

               vozovnice, izdane na ime zadevne osebe, in/ali seznam potnikov za potovanja z letalom, vlakom, avtobusom ali ladjo, ki kažejo na prisotnost in pot zadevne osebe na ozemlju zaprošene države,

               —

               uradne izjave osebja mejnega organa, ki lahko potrdi, da je zadevna oseba prestopila mejo.

         PRILOGA 4
   SKUPNI SEZNAM DOKUMENTOV, KI ŠTEJEJO ZA ZADOSTNO DOKAZILO ZA UTEMELJENO DOMNEVO O RAZLOGIH ZA PONOVNI SPREJEM DRŽAVLJANOV TRETJIH DRŽAV IN OSEB BREZ DRŽAVLJANSTVA (ČLENI 3(1), 5(1) IN 9(2))

               —

               Informacije, ki kažejo na to, da je zadevna oseba uporabila kurirske storitve ali storitve potovalne agencije,

               —

               uradna izjava zadevne osebe, družinskih članov ali sopotnikov v sodnih ali upravnih postopkih,

               —

               uradne izjave prič, ki lahko potrdijo, da je zadevna oseba prestopila mejo,

               —

               informacije v zvezi z identiteto in/ali bivanjem osebe, ki jih priskrbi mednarodna organizacija (npr. UNHCR).

         PRILOGA 5

   PRILOGA 6

   SKUPNA IZJAVA GLEDE DANSKE
   „Pogodbenici sta seznanjeni, da se ta sporazum ne uporablja za ozemlje Kraljevine Danske ali državljane Kraljevine Danske. V takih okoliščinah je primerno, da Republika Moldavija in Danska skleneta sporazum o ponovnem sprejemu z enakimi pogoji, kakor veljajo v tem sporazumu.“
   SKUPNA IZJAVA GLEDE ISLANDIJE
   „Pogodbenici sta seznanjeni s tesnimi odnosi med Evropsko skupnostjo in Islandijo, zlasti na podlagi Sporazuma z dne 18. maja 1999 o pridružitvi te države k izvajanju, uporabi in razvoju schengenskega pravnega reda. V takih okoliščinah je primerno, da Republika Moldavija in Islandija skleneta sporazum o ponovnem sprejemu z enakimi pogoji, kakor veljajo v tem sporazumu.“
   SKUPNA IZJAVA GLEDE NORVEŠKE
   Pogodbenici sta seznanjeni s tesnimi odnosi med Evropsko skupnostjo in Norveško, zlasti na podlagi Sporazuma z dne 18. maja 1999 o pridružitvi te države k izvajanju, uporabi in razvoju schengenskega pravnega reda. V takih okoliščinah je primerno, da Republika Moldavija sporazum o ponovnem sprejemu z Norveško, podpisan 31. marca 2005, uskladi s pogoji tega sporazuma.
   SKUPNA IZJAVA GLEDE ŠVICE
   Pogodbenici sta seznanjeni, da so Evropska unija, Evropska skupnost in Švica podpisale sporazum o pridružitvi Švice k izvajanju, uporabi in razvoju schengenskega pravnega reda. Primerno je, da Republika Moldavija, ko ta pridružitveni sporazum začne veljati, uskladi sporazum o ponovnem sprejemu s Švico, podpisan 6. novembra 2003, s pogoji tega sporazuma.
   SKUPNA IZJAVA GLEDE ČLENA 3(1) IN ČLENA 5(1)
   Pogodbenici se strinjata, da oseba v smislu teh določb „neposredno vstopi“ z ozemlja Moldavije, če vstopi na ozemlje držav članic brez vmesnega vstopa v tretjo državo ali, če je zaprošena država ena od držav članic, če oseba vstopi na ozemlje Moldavije brez vmesnega vstopa v tretjo državo. Letališki tranzit skozi tretjo državo se ne šteje za vstop.
   SKUPNA IZJAVA O TEHNIČNI IN FINANČNI PODPORI
   Pogodbenici se strinjata, da se ta sporazum izvaja na podlagi načel skupne odgovornosti, solidarnosti in enakovrednega partnerstva za upravljanje migracijskih tokov med Moldavijo in EU.
   V zvezi s tem se ES zavezuje, da bo dala na voljo finančna sredstva za podporo Moldaviji pri izvajanju tega sporazuma. Pri tem bo posebna pozornost namenjena krepitvi zmogljivosti. To podporo je treba zagotoviti v okviru splošnih prednostnih nalog za pomoč Moldaviji kot del skupnih sredstev, namenjenih Moldaviji, ter ob polnem upoštevanju ustreznih pravil izvajanja in postopkov zunanje pomoči ES.


title: 2006/816/ES: Sklep Evropskega parlamenta z dne 27. aprila 2006 o razrešnici glede izvrševanja splošnega proračuna Evropske unije za proračunsko leto 2004, Oddelek VIII A – Evropski varuh človekovih pravic

text:
               6.12.2006

               SL

               Uradni list Evropske unije

               L 340/46

         SKLEP EVROPSKEGA PARLAMENTA
   z dne 27. aprila 2006
   o razrešnici glede izvrševanja splošnega proračuna Evropske unije za proračunsko leto 2004, Oddelek VIII A – Evropski varuh človekovih pravic
   (2006/816/ES)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2004 (1),

               —

               ob upoštevanju letnega zaključnega računa Evropskih skupnosti za proračunsko leto 2004, Zvezek III (N6-0027/2005 – C6-0364/2005),

               —

               ob upoštevanju letnega poročila Računskega sodišča za proračunsko leto 2004 skupaj z odgovori revidiranih institucij (2),

               —

               ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (3),

               —

               ob upoštevanju priporočila Sveta z dne 14. marca 2006 (5971/2006 – C6 – 0092/2006),

               —

               ob upoštevanju členov 272(10), 275 in 276 Pogodbe ES,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), in zlasti členov 50, 86, 145, 146 in 147 Uredbe,

               —

               ob upoštevanju Finančne uredbe z dne 21. decembra 1977, ki se uporablja za splošni proračun Evropskih skupnosti (5),

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor (A6-0116/2006),

               1.

               podeli Evropskemu varuhu človekovih pravic razrešnico glede izvrševanja proračuna za proračunsko leto 2004;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti, Računskemu sodišču, Evropskemu ekonomsko-socialnemu odboru, Odboru regij, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL L 53, 23.2.2004.

      (2)  UL C 301, 30.11.2005, str. 1.

      (3)  UL C 301, 30.11.2005, str. 9.

      (4)  UL L 248, 16.9.2002, str. 1.

      (5)  UL L 356, 31.12.1977, str. 1.
    ---documentbreak---

               6.12.2006

               SL

               Uradni list Evropske unije

               L 340/47

         RESOLUCIJA EVROPSKEGA PARLAMENTA
   s pripombami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2004, oddelek VIII A – Evropski varuh človekovih pravic
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2004 (1),

               —

               ob upoštevanju letnega zaključnega računa Evropskih skupnosti za proračunsko leto 2004, Zvezek III (N6-0027/2005 – C6-0364/2005),

               —

               ob upoštevanju letnega poročila Računskega sodišča za proračunsko leto 2004 skupaj z odgovori revidiranih institucij (2),

               —

               ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Evropsko računsko sodišče v skladu s členom 248 Pogodbe ES (3),

               —

               ob upoštevanju priporočila Sveta z dne 14. marca 2006 (5971/2006 – C6 – 0092/2006),

               —

               ob upoštevanju členov 272(10), 275 in 276 Pogodbe ES,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), in zlasti členov 50, 86, 145, 146 in 147 Uredbe,

               —

               ob upoštevanju Finančne uredbe z dne 21. decembra 1977, ki se uporablja za splošni proračun Evropskih skupnosti (5),

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor (A6-0116/2006),

               1.

               ugotavlja, da je Evropski varuh človekovih pravic (varuh človekovih pravic) leta 2004 upravljal proračunska sredstva v višini 5 782 988 EUR s stopnjo uporabe 88,05 %; nadalje ugotavlja, da je Urad varuha človekovih pravic v letu 2004 prvič imel popolno avtonomijo in zato tudi polno odgovornost v finančnih zadevah;

               2.

               poudarja, da Računsko sodišče v letnem poročilu za proračunsko leto 2004 navaja, da revizija ni dala povoda za kakršno koli pripombo v zvezi z Varuhom človekovih pravic;

               3.

               opaža, da izjava o zanesljivosti, ki jo je podpisal Varuh človekovih pravic in je priložena njegovemu letnemu poročilu o delu, ne vsebuje pridržkov ali pripomb glede vodenja ali nadzora;

               4.

               ugotavlja, da mora Varuh človekovih pravic kot institucija z neodvisnim proračunom ob upoštevanju začetka veljavnosti nove Finančne uredbe leta 2003 izpolnjevati pravila v zvezi z ločitvijo in neodvisnostjo različnih akterjev, vključenih v finančno poslovodenje, da zagotovi gospodarsko učinkovitost in uspešnost svojega poslovanja ter vzpostavi notranje kontrolne mehanizme;

               5.

               opozarja, da je zato Varuh človekovih pravic zaprosil proračunski organ za povečanje števila administrativnega osebja za finančne in upravne zadeve v letu 2004, kar mu je bilo odobreno; poleg tega opozarja, da so ti novi uslužbenci omogočili, da je Urad varuha človekovih pravic v letu 2004 opravil vse finančne naloge, ki so jih do konca leta 2003 opravljale službe Parlamenta v skladu s sporazumi o sodelovanju; ugotavlja, da so te naloge med drugim vključevale upravljanje, izračun in obdelavo službenih potovanj ter pripravo plačilnih nalogov v zvezi s plačami zaposlenih in tudi dohodki Varuha človekovih pravic;

               6.

               ugotavlja, da je Varuh človekovih pravic v letu 2004 imel popoln nadzor nad finančnimi poslovnimi dogodki v zvezi s svojim oddelkom proračuna;

               7.

               je seznanjen, da notranji revizor v oceni Urada varuha človekovih pravic v zvezi s proračunskimi poslovnimi dogodki v letu 2004 ni opredelil nobenega področja z visokim tveganjem, ampak da je bila z vodstvenimi organi dogovorjena vrsta akcijskih načrtov za nadaljnje zmanjšanje tveganja in okrepitev obstoječih sistemov, zlasti na področju javnih naročil;

               8.

               ugotavlja, da se je število pritožb, podanih Varuhu človekovih pravic, v letu 2004 povečalo brez primere za 51 % in je v letu 2004 bilo takšnih pritožb 3 688, kar kaže na jasno povečanje ozaveščenosti o nalogi, ki jo opravlja Varuh človekovih pravic, in na večjo količino informacij, ki jih zagotavljajo institucije; ugotavlja, da polovico tega povečanja predstavljajo pritožbe iz desetih novih držav članic;

               9.

               opaža, da po lastni oceni Varuha človekovih pravic 74,8 % teh pritožb ne sodi v obseg njegovih pooblastil; ugotavlja, da je Varuh človekovih pravic v letu 2004 sprožil 351 preiskav, večina teh je zadevala Komisijo, v glavnem pa so domnevne nepravilnosti zadevale pomanjkanje preglednosti, pa tudi zavračanje posredovanja podatkov (22 %);

               10.

               verjame, da bi lahko bil Varuh človekovih pravic vzor drugim institucijam, ker ima jasno določeno področje pristojnosti in dobro upravlja proračun.

      (1)  UL L 53, 23.2.2004.

      (2)  UL C 301, 30.11.2005, str. 1.

      (3)  UL C 301, 30.11.2005, str. 9.

      (4)  UL L 248, 16.9.2002, str. 1.

      (5)  UL L 356, 31.12.1977, str. 1.


title: 2005/552/ES: Sklep Evropskega parlamenta z dne 12. aprila 2005 o podelitvi razrešnice Komisiji glede izvrševanja proračuna šestega, sedmega, osmega in devetega Evropskega razvojnega sklada za proračunsko leto 2003

text:
               27.7.2005

               SL

               Uradni list Evropske unije

               L 196/150

      SKLEP EVROPSKEGA PARLAMENTA

   z dne 12. aprila 2005
   o podelitvi razrešnice Komisiji glede izvrševanja proračuna šestega, sedmega, osmega in devetega Evropskega razvojnega sklada za proračunsko leto 2003
   (2005/552/ES)
   EVROPSKI PARLAMENT,
   ob upoštevanju poročila o nadaljnjem izvajanju glede razrešnic 2002 (COM(2004) 0648 – C6-0126/2004),
   ob upoštevanju bilanc stanja in poslovnih knjig šestega, sedmega, osmega in devetega Evropskega razvojnega sklada za proračunsko leto 2003 (COM(2004) 0667 – C6-0165/2004),
   ob upoštevanju poročila o finančnem poslovodenju šestega, sedmega, osmega in devetega Evropskega razvojnega sklada za proračunsko leto 2003 (SEC(2004) 1271),
   ob upoštevanju letnega poročila Računskega sodišča o dejavnostih šestega, sedmega, osmega in devetega Evropskega razvojnega sklada v zvezi s proračunskim letom 2003, skupaj z odgovori institucij (1),
   ob upoštevanju izjave Računskega sodišča o zanesljivosti Evropskih razvojnih skladov (2),
   ob upoštevanju priporočil Sveta z dne 8. marca 2005 (6865/2005 – C6-0078/2005, 6866/2005 – C6-0079/2005, 6867/2005 – C6-0080/2005, 6868/2005 – C6-0081/2005),
   ob upoštevanju člena 33 Notranjega sporazuma z dne 20. decembra 1995 med predstavniki vlad držav članic, ki so se sestali v okviru Sveta, o financiranju in upravljanju pomoči Skupnosti na podlagi drugega Finančnega protokola četrte konvencije AKP-ES (3),
   ob upoštevanju člena 32 Notranjega sporazuma z dne 18. septembra 2000 med predstavniki vlad držav članic, ki so se sestali v okviru Sveta, o financiranju in upravljanju pomoči Skupnosti na podlagi Finančnega protokola k Sporazumu o partnerstvu in sodelovanju med afriškimi, karibskimi in pacifiškimi državami ter Evropsko skupnostjo in njenimi državami članicami, podpisanem v Cotonouju (Benin) 23. junija 2000, in o dodelitvi finančne pomoči za čezmorske države in ozemlja, za katere velja četrti del Pogodbe ES (4),
   ob upoštevanju člena 276 Pogodbe ES,
   ob upoštevanju člena 74 Finančne uredbe z dne 16. junija 1998, ki se uporablja za sodelovanje pri financiranju razvoja v okviru četrte konvencije AKP-ES (5),
   ob upoštevanju člena 119 Finančne uredbe z dne 27. marca 2003, ki se uporablja za deveti Evropski razvojni sklad (6),
   ob upoštevanju členov 70 in 71 (tretja alinea) ter Priloge V k svojemu Poslovniku,
   ob upoštevanju poročila Odbora za proračunski nadzor in mnenja Odbora za razvoj (A6-0069/2005),

               A.

               ker Računsko sodišče v svoji izjavi o zanesljivosti Evropskih razvojnih skladov sklepa, da razen z nekaterimi izjemami poslovne knjige za proračunsko leto 2003 zanesljivo odsevajo prihodke in odhodke za proračunsko leto in finančno stanje ob koncu leta,

               B.

               ker sklep Računskega sodišča o zakonitosti in pravilnosti poslovnih dogodkov temelji med drugim na reviziji naključnega vzorca poslovnih dogodkov,

               C.

               ker je Računsko sodišče na osnovi zbrane dokumentacije mnenja, da so prihodki, navedeni v poslovnih knjigah, in sredstva, dodeljena za obveznosti in plačila Evropskega razvojnega sklada, v celoti zakoniti in pravilni,

               1.

               podeli Komisiji razrešnico glede izvrševanja proračuna šestega, sedmega, osmega in devetega Evropskega razvojnega sklada za proračunsko leto 2003;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču, Računskemu sodišču in Evropski investicijski banki ter ju objavi v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 293, 30.11.2004, str. 315.

      (2)  UL C 293, 30.11.2004, str. 327.

      (3)  UL L 156, 29.5.1998, str. 108.

      (4)  UL L 317, 15.12.2000, str. 355.

      (5)  UL L 191, 7.7.1998, str. 53.

      (6)  UL L 83, 1.4.2003, str. 1.


title: Sklep Sveta Evropske centralne banke z dne 19. junija 1998 o imenovanju in trajanju mandata zunanjega revizorja Evropske centralne banke (ECB/1998/NP1)

text:
Pomembno pravno obvestilo

|

32001D0224(01)

Uradni list L 055 , 24/02/2001 str. 0075 - 0075

		PRILOGA IVSklep Sveta Evropske centralne bankez dne 19. junija 1998o imenovanju in trajanju mandata zunanjega revizorja Evropske centralne banke(ECB/1998/NP1)SVET EVROPSKE CENTRALNE BANKE JEob upoštevanju Statuta Evropskega sistema centralnih bank in Evropske centralne banke ter zlasti člena 27.1 Statuta,ob upoštevanju naslednjega:(1) Računovodske izkaze Evropske centralne banke (v nadaljnjem besedilu "ECB") in nacionalnih centralnih bank revidirajo neodvisni zunanji revizorji, ki jih priporoči Svet ECB in potrdi Svet Evropske unije.(2) Svet Evropskega monetarnega inštituta soglaša s tem, da se Coopers & Lybrand priporoči kot zunanji revizor ECB za mandat petih let z možnostjo odstopa po dveh letih,SKLENIL:Člen 1Coopers & Lybrand se Svetu Evropske unije priporoči kot zunanji revizor ECB.Člen 2Zunanji revizor ECB ima mandat petih let z možnostjo odstopa po dveh letih.V Frankfurtu na Maini, 19. junija 1998V imenu Sveta ECBPredsednikWillem F. Duisenberg--------------------------------------------------


title: 2004/728/ES: Sklep Evropskega parlamenta z dne 21. aprila 2004 o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek VIII — Varuh človekovih pravic

text:
               21.4.2004

               SL

               Uradni list Evropske unije

               L 330/22

         SKLEP EVROPSKEGA PARLAMENTA
   z dne 21. aprila 2004
   o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek VIII — Varuh človekovih pravic
   (2004/728/ES)

    ---documentbreak---

               21.4.2004

               SL

               Uradni list Evropske unije

               L 330/22

         RESOLUCIJA
   Evropskega parlamenta s pripombami na Sklep o podelitvi razrešnice glede izvrševanja splošnega proračuna Evropske unije za proračunsko leto 2002 — Razdelek VIII — Varuh človekovih pravic


title: Sklep Sveta 2013/241/SZVP z dne 27. maja 2013 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu, EULEX KOSOVO

text:
               28.5.2013

               SL

               Uradni list Evropske unije

               L 141/47

         SKLEP SVETA 2013/241/SZVP
   z dne 27. maja 2013
   o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (1), EULEX KOSOVO
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika za zunanje zadeve in varnostno politiko,
   ob upoštevanju naslednjega:

               (1)

               Svet je 4. februarja 2008 sprejel Skupni ukrep 2008/124/SZVP o misiji Evropske unije za krepitev pravne države na Kosovu, EULEX KOSOVO (2).

               (2)

               Svet je 5. junija 2012 sprejel Sklep Sveta 2012/291/SZVP (3) o spremembi Skupnega ukrepa 2008/124/SZVP in podaljšanju mandata EULEX KOSOVO do 14. junija 2014.

               (3)

               Referenčni finančni znesek pokriva obdobje do 14. junija 2013. Skupni ukrep 2008/124/SZVP bi bilo treba spremeniti in določiti nov referenčni finančni znesek za kritje stroškov v obdobju od 15. junija 2013 do 14. junija 2014.

               (4)

               EULEX KOSOVO bo potekala v razmerah, ki se lahko poslabšajo in bi lahko ovirale uresničevanje ciljev zunanjega delovanja Unije iz člena 21 Pogodbe.

               (5)

               Zato bi bilo treba Skupni ukrep 2008/124/SZVP ustrezno spremeniti –

         SPREJEL NASLEDNJI SKLEP:
   Člen 1
   Člen 16(1) Skupnega ukrepa 2008/124/SZVP se nadomesti z naslednjim:

      „1.   Referenčni finančni znesek za kritje stroškov EULEX KOSOVO do 14. oktobra 2010 znaša 265 000 000 EUR.
      Referenčni finančni znesek za kritje stroškov EULEX KOSOVO od 15. oktobra 2010 do 14. decembra 2011 znaša 165 000 000 EUR.
      Referenčni finančni znesek za kritje stroškov EULEX KOSOVO od 15. decembra 2011 do 14. junija 2012 znaša 72 800 000 EUR.
      Referenčni finančni znesek za kritje stroškov EULEX KOSOVO od 15. junija 2012 do 14. junija 2013 znaša 111 000 000 EUR.
      Referenčni finančni znesek za kritje stroškov EULEX KOSOVO od 15. junija 2013 do 14. junija 2014 znaša 110 000 000 EUR.“

   Člen 2
   Ta sklep začne veljati na dan sprejetja.

      V Bruslju, 27. maja 2013

            Za Svet

            Predsednica

         C. ASHTON

      (1)  To poimenovanje ne vpliva na stališča o statusu ter je v skladu z RVSZN 1244/99 in mnenjem Meddržavnega sodišča o razglasitvi neodvisnosti Kosova.

      (2)  UL L 42, 16.2.2008, str. 92.

      (3)  UL L 146, 6.6.2012, str. 46.


title: 2008/45/ES: Sklep Sveta z dne 20. decembra 2007 o imenovanju nemškega člana in nemškega nadomestnega člana Odbora regij

text:
               15.1.2008

               SL

               Uradni list Evropske unije

               L 11/8

      SKLEP SVETA

   z dne 20. decembra 2007
   o imenovanju nemškega člana in nemškega nadomestnega člana Odbora regij
   (2008/45/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Zaradi odstopa Emilie MÜLLER se je sprostilo mesto člana Odbora regij. Zaradi odstopa Edmunda STOIBERJA se je sprostilo mesto nadomestnega člana Odbora regij –

         SKLENIL:
   Člen 1
   V Odbor regij se za preostanek mandata, tj. do 25. januarja 2010, imenujeta:

               (a)

               za člana:
               Markus SÖDER, namestnik ministra za zvezne in evropske zadeve Svobodne države Bavarske;
               in

               (b)

               za nadomestnega člana:
               Günther BECKSTEIN, predsednik vlade Svobodne države Bavarske.

         Člen 2
   Ta sklep začne učinkovati na dan sprejetja.

      V Bruslju, 20. decembra 2007

            Za Svet

            Predsednik

         F. NUNES CORREIA

      (1)  UL L 56, 25.2.2006, str. 75.


title: 2006/856/ES: Sklep Sveta z dne 13. novembra 2006 o ustanovitvi Odbora za monetarno, finančno in plačilno-bilančno statistiko (Kodificirana različica)

text:
               30.11.2006

               SL

               Uradni list Evropske unije

               L 332/21

      SKLEP SVETA

   z dne 13. novembra 2006
   o ustanovitvi Odbora za monetarno, finančno in plačilno-bilančno statistiko
   (Kodificirana različica)
   (2006/856/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju mnenja Evropskega ekonomsko-socialnega odbora (2),
   ob upoštevanju naslednjega:

               (1)

               Sklep Sveta 91/115/EGS z dne 25. februarja 1991 o ustanovitvi Odbora za monetarno, finančno in plačilno-bilančno statistiko (3) je bil bistveno spremenjen (4). Zaradi jasnosti in racionalnosti bi bilo treba navedeni sklep kodificirati.

               (2)

               Na področju monetarne, finančne in plačilnobilančne statistike je potrebno oblikovati večletni program dela kot del večletnega statističnega programa Komisije.

               (3)

               S Sklepom 89/382/EGS, Euratom z dne 19. junija 1989 o ustanovitvi Odbora za statistične programe Evropskih skupnosti (5) je Svet ustanovil Odbor za statistični program Evropskih skupnosti, ki je sestavljen iz predstavnikov statističnih uradov držav članic, da pri oblikovanju statističnega programa zagotovi tesno sodelovanje med državami članicami in Komisijo.

               (4)

               V državah članicah monetarno in bančno statistiko sestavljajo centralne banke, in finančne in plačilnobilančne statistike sestavljajo različne ustanove, vključno s centralnimi bankami.

               (5)

               Za uresničevanje tesnega sodelovanja med državami članicami in Komisijo na področju monetarne, finančne in plačilnobilančne statistike je treba, da pri sestavljanju in izvajanju večletnega programa dela, ki se nanaša na takšno statistiko, Komisiji pomaga odbor, sestavljen iz predstavnikov zadevnih glavnih nacionalnih ustanov.

               (6)

               Ob upoštevanju posebne vloge, ki jo imajo zgoraj navedene ustanove v državah članicah, je treba odboru omogočiti, da izbere svojega predsednika.

               (7)

               Iz stališča statistike obstaja velika soodvisnost med monetarnimi, finančnimi in plačilnobilančnimi področji na eni strani in nekaterimi drugimi področji ekonomske statistike na drugi strani.

               (8)

               Povečanje povpraševanja ustanov držav članic in Skupnosti po izboljšanih statističnih informacijah zahteva krepitev sodelovanja med uporabniki in proizvajalci monetarne, finančne in plačilnobilančne statistike –

         SKLENIL:
   Člen 1
   Ustanovi se Odbor za monetarno, finančno in plačilno-bilančno statistiko, v nadaljevanju „odbor“.
   Člen 2
   Odbor pomaga Komisiji pri sestavljanju in izvajanju večletnega programa dela, ki se nanaša na monetarno, finančno in plačilnobilančno statistiko. Naloga odbora je zlasti izražanje mnenj o razvoju in usklajevanju monetarne, finančne in plačilno-bilančne statistike, ki je potrebna za politike, ki jih izvajajo Svet, Komisija in različni odbori, ki jim pomagajo.
   Odbor se lahko zaprosi za mnenje o povezavah med monetarnimi, finančnimi in plačilno-bilančnimi področji na eni strani in nekaterimi drugimi področji ekonomske statistike na drugi strani, zlasti tistih, na katerih temeljijo nacionalni računi. Delo tega odbora bo usklajeno z delom Odbora za statistični program.
   Člen 3
   Komisija se na lastno pobudo, in če do tega pride, na zahtevo Sveta ali odborov, ki jim pomagajo, z odborom posvetuje o:

               (a)

               oblikovanju večletnega programa Skupnosti za monetarno, finančno in plačilno-bilančno statistiko;

               (b)

               ukrepih, ki jih Komisija namerava sprejeti za doseganje ciljev iz večletnega programa za monetarno, finančno in plačilno-bilančno statistiko in vključenih virih in časovnih razporedih;

               (c)

               vseh drugih vprašanjih, zlasti vprašanjih metodologije, ki se pojavljajo pri oblikovanju ali izvajanju Statističnega programa na ustreznih področjih.

         Odbor lahko na lastno pobudo izraža mnenja o vseh vprašanjih, ki se nanašajo na oblikovanje ali izvajanje statističnih programov na monetarnem, finančnem in plačilnobilančnem področju.
   Člen 4
   Na svojo lastno pobudo odbor lahko izrazi svoje mnenje o vsakem vprašanju v zvezi s temi statističnimi podatki, ki so skupnega pomena za Komisijo in državne statistične organe na eni strani ter Evropsko centralno banko (ECB) in nacionalne centralne banke na drugi. Pri izvajanju svojih nalog odbor poda svoje mnenje vsem zainteresiranim strankam.
   Člen 5
   Odbor je sestavljen iz enega, dveh ali treh predstavnikov vsake države članice, prihajajočih iz ustanov, ki se ukvarjajo pretežno z monetarno, finančno in plačilnobilančno statistiko, ter največ treh predstavnikov Komisije in največ treh predstavnikov ECB. Poleg teh se lahko en predstavnik Ekonomsko-finančnega odbora udeležuje sej kot opazovalec. Vsaka država članica, Komisija in ECB imajo po en glas.
   Predstavniki drugih organizacij, pa tudi vsaka oseba, ki lahko prispeva k razpravi, se lahko po odločitvi obora, udeleži njegovih sej.
   Člen 6
   Odbor izvoli svojega predsednika na podlagi podrobnih pravil, določenih v njegovem poslovniku.
   Člen 7
   Odbor sprejme svoj poslovnik.
   Člen 8
   Sklep 91/115/EGS se razveljavi.
   Sklici na razveljavljeni Sklep se upoštevajo kot sklici na ta sklep in se berejo v skladu s primerjalno tabelo v Prilogi II.

      V Bruslju, 13. novembra 2006

            Za Svet

            Predsednik

         E. TUOMIOJA

      (1)  UL C 97 E, 22.4.2004, str. 68.

      (2)  UL C 10, 14.1.2004, str. 27.

      (3)  UL L 59, 6.3.1991, str. 19. Sklep, kakor je bil spremenjen s Sklepom 96/174/ES (UL L 51, 1.3.1996, str. 48)

      (4)  Glej Prilogo I.

      (5)  UL L 181, 28.6.1989, str. 47.

      PRILOGA I
      Razveljavljeni sklep z njegovo spremembo

                  Sklep Sveta 91/115/EGS

                  (UL L 59, 6.3.1991, str. 19)

                  Sklep Sveta 96/174/ES

                  (UL L 51, 1.3.1996, str. 48)

      PRILOGA II
      Primerjalna Tabela

                  Sklep 91/115/EGS

                  Ta sklep

                  Členi 1 do 3

                  Členi 1 do 3

                  Člen 3a

                  Člen 4

                  Člen 4

                  Člen 5

                  Člen 5

                  Člen 6

                  Člen 6

                  Člen 7

                  —

                  Člen 8

                  —

                  Priloga I

                  —

                  Priloga II


title: 2014/813/EU: Sklep Evropskega parlamenta in Sveta z dne 22. oktobra 2014 o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/012 BE/Ford Genk iz Belgije)

text:
               20.11.2014

               SL

               Uradni list Evropske unije

               L 333/13

         SKLEP EVROPSKEGA PARLAMENTA IN SVETA
   z dne 22. oktobra 2014
   o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/012 BE/Ford Genk iz Belgije)

      (2014/813/EU)

   EVROPSKI PARLAMENT IN SVET EVROPSKE UNIJE STA,
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (1) in zlasti člena 12(3),
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (2) ter zlasti drugega odstavka člena 23,
   ob upoštevanju Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (3) in zlasti člena 12,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (4) ter zlasti točke 13,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe (EU, Euratom) št. 1311/2013.

               (3)

               Belgija je 23. decembra 2013 predložila vlogo za uporabo sredstev iz ESPG v zvezi z odpuščanjem presežnih delavcev v družbi Ford-Werke GmbH in 10 dobaviteljih ter jo dopolnila z dodatnimi informacijami do vključno 12. junija 2014. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 570 945 EUR.

               (4)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Belgija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2014 se iz Evropskega sklada za prilagoditev globalizaciji uporabi vsota 570 945 EUR v odobritvah za prevzem obveznosti in odobritvah za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 22. oktobra 2014

            Za Evropski parlament

            Predsednik

         M. SCHULZ

            Za Svet

            Predsednik

         B. DELLA VEDOVA

      (1)  UL L 406, 30.12.2006, str. 1.

      (2)  UL L 347, 20.12.2013, str. 855.

      (3)  UL L 347, 20.12.2013, str. 884.

      (4)  UL C 373, 20.12.2013, str. 1.


title: 2014/552/EU: Sklep Evropskega parlamenta z dne 3. aprila 2014 o razrešnici glede izvrševanja splošnega proračuna Evropske unije za proračunsko leto 2012, oddelek X – Evropska služba za zunanje delovanje

text:
               5.9.2014

               SL

               Uradni list Evropske unije

               L 266/116

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja splošnega proračuna Evropske unije za proračunsko leto 2012, oddelek X – Evropska služba za zunanje delovanje
   (2014/552/EU)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2012 (1),

               —

               ob upoštevanju konsolidiranega letnega zaključnega računa Evropske unije za proračunsko leto 2012 (COM(2013) 570 – C7-0282/2013) (2),

               —

               ob upoštevanju letnega poročila Računskega sodišča o izvrševanju proračuna za proračunsko leto 2012 z odgovori revidiranih institucij (3),

               —

               ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2012 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju člena 314(10) ter členov 317, 318 in 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 164, 165, 166 in 167 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za zunanje zadeve (A7-0199/2014),

               1.

               podeli razrešnico visoki predstavnici Unije za zunanje zadeve in varnostno politiko glede izvrševanja proračuna Evropske službe za zunanje delovanje za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 56, 29.2.2012.

      (2)  UL C 334, 15.11.2013, str. 1.

      (3)  UL C 331, 14.11.2013, str. 1.

      (4)  UL C 334, 15.11.2013, str. 122.

      (5)  UL L 248, 16.9.2002, str. 1.

      (6)  UL L 298, 26.10.2012, str. 1.


title: Sklep Sveta z dne 22. oktobra 1999 o sprejetju sprememb k Protokolu o varstvu Sredozemskega morja pred onesnaževanjem s kopnega (Barcelonska konvencija)

text:
Pomembno pravno obvestilo

|

31999D0801

Uradni list L 322 , 14/12/1999 str. 0018 - 0031

		Sklep Svetaz dne 22. oktobra 1999o sprejetju sprememb k Protokolu o varstvu Sredozemskega morja pred onesnaževanjem s kopnega (Barcelonska konvencija)(1999/801/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 175(1) Pogodbe v povezavi s prvim stavkom člena 300(2) in prvim pododstavkom člena 300(3) Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju naslednjega:(1) Skupnost je pogodbenica Konvencije o varstvu Sredozemskega morja pred onesnaženjem [2], v nadaljnjem besedilu "Barcelonske konvencije", sklenila pa je tudi štiri protokole, sprejete v okviru Barcelonske konvencije, in sicer Protokol o preprečevanju onesnaževanja zaradi potapljanja odpadkov in drugih materialov z ladij in letal [3], Protokol o sodelovanju v boju zoper onesnaževanje z nafto in drugimi škodljivimi snovmi [4], Protokol o varstvu pred onesnaževanjem s kopnega [5] in Protokola o posebej zavarovanih območjih [6].(2) V imenu Skupnosti je pri pogajanjih o spremembi Protokola o varstvu Sredozemskega morja pred onesnaževanjem s kopnega, v nadaljevanju "Protokola", sodelovala Komisija.(3) Na podlagi člena 174 Pogodbe okoljska politika Skupnosti prispeva k uresničevanju ciljev, ki vključujejo ohranjanje, varovanje in izboljšanje kakovosti okolja in spodbujanje ukrepov na mednarodni ravni, ki obravnavajo regionalne ali svetovne okoljske probleme.(4) Področje uporabe sprememb k Protokolu vsaj delno pokriva področja, ki so v pristojnosti Skupnosti; Skupnost je na tem področju sprejela številne direktive [7] in ukrepe v zvezi s tem, da zagotovi, da ni sklenitev teh mednarodnih sporazumov v nasprotju z veljavno zakonodajo Skupnosti niti ne spreminja področje njene uporabe.(5) Pristop Skupnosti k spremenjenemu Protokolu bo pripomogel k uresničevanju ciljev iz člena 174 Pogodbe.(6) Spremenjeni protokol je bil sprejet in dan na voljo za podpis na Konferenci pooblaščencev, ki je bila v Syracusi 7. in 8. marca 1996;(7) Svet je odločitev o podpisu Protokola sprejel 22. julija 1996, ko spremenjeni Protokol ni bil več na voljo za podpis –SKLENIL NASLEDNJE:Člen 1Spremembe Protokola o varstvu Sredozemskega morja pred onesnaževanjem s kopnega se s tem odobrijo v imenu Skupnosti.Besedilo navedenih sprememb se priloži k temu sklepu.Člen 2Predsednika Sveta se pooblasti, da v imenu Skupnosti notificira sprejetje sprememb Protokola o varstvu Sredozemskega morja pred onesnaževanjem s kopnega v skladu s členom 16 Konvencije o varstvu Sredozemskega morja pred onesnaževanjem [8].Člen 3Ta sklep se objavi v Uradnem listu Evropskih skupnosti.Učinkovati začne na dan njegovega sprejetja.V Luxembourgu, 22. oktobra 1999Za SvetPredsednikS. Mönkäre[1] UL C 219, 30.7.1999, str. 186.[2] Sklep 77/585/EGS, UL L 240, 19.9.1977, str. 1.[3] Sklep 77/585/EGS, UL L 240, 19.9.1977, str. 1.[4] Sklep 81/420/EGS, UL L 162, 19.6.1981, str. 4.[5] Sklep 83/101/EGS, UL L 67, 12.3.1983, str. 1.[6] Sklep 84/132/EGS, UL L 68, 10.3.1984, str. 36.[7] Direktiva Sveta 76/464/EGS z dne 4. maja 1976 o onesnaževanju zaradi odvajanja nekaterih nevarnih snovi v vodno okolje Skupnosti (UL L 129, 18.5.1976, str. 23). Direktiva, kakor je bila spremenjena z Direktivo 91/692/EGS (UL L 377, 31.12.1991, str. 48). Direktiva Sveta 96/61/ES z dne 24. septembra 1996 o celovitem preprečevanju in nadzorovanju onesnaževanja okolja (UL L 257, 10.10.1996, str. 26.[8] Datum začetka veljavnosti sprememb Protokola o varstvu Sredozemskega morja pred onesnaževanjem s kopnega bo objavil Generalni sekretariat Sveta Evropske unije v Uradnem listu Evropskih skupnosti.--------------------------------------------------


title: Sklep Sveta 2014/496/SZVP z dne 22. julija 2014 o vidikih namestitve, delovanja in uporabe evropskega globalnega navigacijskega satelitskega sistema, ki vplivajo na varnost Evropske unije in razveljavitvi Skupnega ukrepa 2004/552/SZVP

text:
               25.7.2014

               SL

               Uradni list Evropske unije

               L 219/53

         SKLEP SVETA 2014/496/SZVP
   z dne 22. julija 2014
   o vidikih namestitve, delovanja in uporabe evropskega globalnega navigacijskega satelitskega sistema, ki vplivajo na varnost Evropske unije in razveljavitvi Skupnega ukrepa 2004/552/SZVP
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Evropski globalni navigacijski satelitski sistem (v nadaljnjem besedilu: GNSS) je zlasti ob upoštevanju njegove strateške razsežnosti, regionalne in svetovne pokritosti ter večnamenske uporabe občutljiva infrastruktura, katere namestitev in uporaba bi lahko vplivala na varnost Evropske unije in njenih držav članic.

               (2)

               V primerih, ko so zaradi mednarodnih razmer potrebni operativni ukrepi Unije in ko bi delovanje GNSS lahko vplivalo na varnost Evropske unije ali njenih držav članic ali v primeru grožnje delovanju sistema, bi moral Svet odločati o sprejetju potrebnih ukrepov.

               (3)

               V ta namen je Svet 12. julija 2004 sprejel Skupni ukrep 2004/552/SZVP (1).

               (4)

               Z začetkom veljavnosti Lizbonske pogodbe bi moral naloge in odgovornosti, ki jih je predhodno izvajal generalni sekretar Sveta/visoki predstavnik, zdaj prevzeti visoki predstavnik Unije za zunanje zadeve in varnostno politiko (v nadaljnjem besedilu: VP).

               (5)

               Zaradi napredka v razvoju, pričetka nameščanja in bližajočega se začetka uporabe sistema, vzpostavljenega v okviru programa Galileo, je treba prilagoditi postopek, določen s Skupnim ukrepom 2004/552/SZVP.

               (6)

               Informacije in strokovno znanje v zvezi z vprašanjem, ali dogodek, povezan s sistemom, predstavlja grožnjo Uniji, državam članicam ali samemu GNSS, bi morale Svetu in VP zagotoviti Agencija za evropski globalni navigacijski satelitski sistem (v nadaljnjem besedilu: Agencija za evropski GNSS), države članice ali Komisija. Poleg njih lahko take informacije zagotovijo tudi tretje države.

               (7)

               Vloge Sveta, VP, Agencije za evropski GNSS kot operaterja centra za spremljanje varnosti Galileo (v nadaljnjem besedilu: CSVG) oziroma držav članic bi bilo treba pojasniti v okviru verige operativnih odgovornosti, ki se vzpostavijo v odziv na grožnjo Uniji, državam članicam ali GNSS.

               (8)

               V tem oziru so osnovna sklicevanja na grožnje vsebovana v izjavi v zvezi z varnostnimi zahtevami, ki je specifična za sistem, ki vsebuje glavne generične grožnje, ki jih obravnava GNSS kot celota, in načrt za sistemsko varnost, ki vsebuje register varnostnih tveganj, vzpostavljen v okviru postopka varnostne akreditacije. Ta sklicevanja bodo služila kot sklicevanja za ugotovitev groženj, ki jih je treba obravnavati posebej v okviru tega sklepa in za dopolnitev operativnih postopkov za izvajanje tega sklepa.

               (9)

               Odločitve v nujnih primerih je morda treba sprejeti v nekaj urah po prejemu informacij o grožnji.

               (10)

               V primeru, da okoliščine ne dopuščajo, da bi Svet sprejel sklep za preprečitev grožnje ali ublažitev resne škode ključnim interesom Unije ali ene ali več držav članic, bi moral biti VP pooblaščen, da sprejme potrebne začasne ukrepe.

               (11)

               Uredba (ES) št. 683/2008 Evropskega parlamenta in Sveta (2) in Uredba (EU) št. 1285/2013 Evropskega parlamenta in Sveta (3) sta spremenili upravljanje evropskega GNSS. Zlasti člen 14 Uredbe (EU) št. 1285/2013 določa, da GSA zagotovi delovanje CSVG.

               (12)

               V skladu z Uredbo (EU) št. 512/2014 Evropskega parlamenta in Sveta (4) je izvršni direktor Agencije za evropski GNSS odgovoren, da zagotovi, da se je Agencija za evropski GNSS kot operater CSVG zmožna odzivati na navodila, dana na podlagi Skupnega ukrepa 2004/552/SZVP, kakor ga je nadomestil ta sklep. Poleg tega so v Sklepu 1104/2011/EU Evropskega parlamenta in Sveta (5) določena pravila, v skladu s katerimi lahko države članice, Svet, Komisija, Evropska služba za zunanje delovanje, agencije Unije, tretje države in mednarodne organizacije dostopajo do regulirane javne storitve, ki jo zagotavlja GNSS, vzpostavljen v okviru programa Galileo. Zlasti je v členu 6 Sklepa 1104/2011/EU opredeljen CSVG kot operativni vmesnik med sestavnimi organi regulirane javne storitve, Sveta in VP ter centrov nadzora –

         SPREJEL NASLEDNJI SKLEP:
   Člen 1
   Ta sklep določa odgovornosti Sveta in VP, da odvrne grožnjo varnosti Unije ali ene ali več držav članic ali da ublaži resno škodo bistvenim interesom Unije ali ene ali več držav članic, ki izhaja iz namestitve, delovanja ali uporabe evropskega globalnega navigacijskega satelitskega sistema, zlasti kot posledica mednarodnih razmer, ki zahtevajo ukrepanje Unije, ali v primeru grožnje delovanju samega sistema ali njegovih storitev.
   Člen 2
   V primeru takšne grožnje države članice, Komisija ali Agencija za evropski GNSS, kakor je ustrezno, o vseh elementih, s katerimi razpolaga in za katere meni, da so pomembni, nemudoma obvesti Svet in VP.
   Člen 3
   1.   Svet soglasno na predlog VP sprejme odločitev o potrebnih navodilih za Agencijo za evropski GNSS.
   2.   Če je izvedljivo, Svet pozove Agencijo za evropski GNSS in Komisijo za nasvet o verjetnih širših učinkih, ki bi jih kakršna koli navodila, ki jih namerava izdati, lahko imela na sistem Galileo.
   3.   Politični in varnostni odbor (PVO) Svetu poda mnenje o vseh predlaganih navodilih, kot je primerno.
   Člen 4
   1.   Če je zaradi nujnosti primera potrebno takojšnje ukrepanje in ni dovolj časa za sprejetje sklepa Sveta na podlagi člena 3(1), je VP pooblaščen za izdajo potrebnih začasnih navodil Agenciji za evropski GNSS. VP lahko izvršilnemu generalnemu sekretarju ali enemu od namestnikov generalnih sekretarjev Evropske službe za zunanje delovanje da navodilo, da izda takšna navodila Agenciji za evropski GNSS. VP nemudoma obvesti Svet in Komisijo o kakršnih koli navodilih, izdanih v skladu s tem odstavkom.
   2.   Svet takoj, ko je to mogoče, potrdi, spremeni ali prekliče začasna navodila VP.
   3.   VP svoja začasna navodila redno pregleduje, jih po potrebi spremeni ali jih prekliče, če takojšnje ukrepanje ni več potrebno. V vsakem primeru začasna navodila potečejo štiri tedne po njihovi izdaji ali če v skladu z odstavkom 2 tako odloči Svet.
   Člen 5
   V šestih mesecih po sprejetju tega sklepa VP s pomočjo strokovnjakov iz držav članic pripravi in predloži v odobritev PVO potrebne zgodnje operativne postopke za praktično izvajanje določb iz tega sklepa. Celovite operativne postopke se predloži v odobritev PVO v enem letu po sprejetju tega sklepa. Operativne postopke pregleda in posodobi PVO vsaj vsaki dve leti.
   Člen 6
   1.   V skladu s predhodnimi mednarodnimi sporazumi, sklenjenimi s strani Unije ali Unije in njenih držav članic, vključno s tistimi, ki dovoljujejo dostop do regulirane javne storitve v skladu s členom 3(5) Sklepa 1104/2011/EU, je VP pooblaščen za sklepanje upravnih dogovorov s tretjimi državami glede sodelovanja v okviru tega sklepa. Taki upravni dogovori so predmet odobritve Sveta, ki o tem odloča soglasno.
   2.   Če taki dogovori zahtevajo dostop do tajnih podatkov Unije, se razkritje ali izmenjava tajnih podatkov odobri v skladu z varnostnimi pravili, ki se uporabljajo.
   Člen 7
   Svet pregleda in po potrebi spremeni pravila in postopke iz tega sklepa najpozneje tri leta od dneva njegovega sprejetja ali na zahtevo države članice ali po kakršnem koli ukrepu, sprejetem v skladu s členom 3.
   Člen 8
   Države članice sprejmejo potrebne ukrepe, če je to primerno, da zagotovijo izvajanje tega sklepa na njihovem zadevnem področju pristojnosti, med drugim v skladu s členom 28 Uredbe (EU) št. 1285/2013. V ta namen države članice določijo kontaktne točke, ki pomagajo pri operativnem upravljanju grožnje. Te kontaktne točke so lahko fizične ali pravne osebe.
   Člen 9
   Skupni ukrep 2004/552/SZVP se razveljavi.
   Člen 10
   Ta sklep začne veljati na dan sprejetja.

      V Bruslju, 22. julija 2014

            Za Svet

            Predsednica

         C. ASHTON

      (1)  Skupni Ukrep Sveta 2004/552/SZVP z dne 12. julija 2004 o vidikih delovanja Evropskega satelitskega radio-navigacijskega sistema, ki vplivajo na varnost Evropske unije (UL L 246, 20.7.2004, str. 30).

      (2)  Uredba (ES) št. 683/2008 Evropskega parlamenta in Sveta z dne 9. julija 2008 o nadaljevanju izvajanja evropskih satelitskih navigacijskih programov (EGNOS in Galileo) (UL L 196, 24.7.2008, str. 1).

      (3)  Uredba (EU) št. 1285/2013 Evropskega parlamenta in Sveta z dne 11. decembra 2013 o vzpostavitvi in obratovanju evropskih satelitskih navigacijskih sistemov ter razveljavitvi Uredbe Sveta (ES) št. 876/2002 in Uredbe (ES) št. 683/2008 Evropskega parlamenta in Sveta (UL L 347, 20.12.2013, str. 1).

      (4)  Uredba (EU) št. 512/2014 Evropskega parlamenta in Sveta z dne 16. aprila 2014 o spremembi Uredbe (EU) št. 912/2010 o ustanovitvi Agencije za evropski GNSS (UL L 150, 20.5.2014, str. 72).

      (5)  Sklep št. 1104/2011/EU Evropskega parlamenta in Sveta z dne 25. oktobra 2011 o pravilih za dostop do regulirane javne storitve, ki jo zagotavlja globalni navigacijski satelitski sistem, vzpostavljen v okviru programa Galileo (UL L 287, 4.11.2011, str. 1).


title: Sklep predsednika sodišča

text:
Pomembno pravno obvestilo

|

31989D1031

Uradni list L 317 , 31/10/1989 str. 0048 - 0048

		Sklep predsednika sodiščaPREDSEDNIK SODIŠČAob upoštevanju člena 32d Pogodbe o ustanovitvi Evropske skupnosti za premog in jeklo,ob upoštevanju člena 168a Pogodbe o ustanovitvi Evropske gospodarske skupnosti,ob upoštevanju člena 140a Pogodbe o ustanovitvi Evropske skupnosti za atomsko energijo,ob upoštevanju Sklepa Sveta z dne 24. oktobra 1998 o ustanovitvi Sodišča prve stopnje Evropskih skupnosti in zlasti člena 13 Sklepa,ker so člani Sodišča prve stopnje, imenovani v medsebojnem soglasju vlad držav članic, zaprisegli pred Sodiščem;ker Sodišče prve stopnje lahko izvaja sodne naloge, ki so mu zaupane,IZJAVLJA:Sodišče prve stopnje Evropskih skupnosti je zakonito ustanovljeno.Člen 3 Sklepa Sveta z dne 24. oktobra 1988 o ustanovitvi Sodišča prve stopnje Evropskih skupnosti začne veljati z dnem objave tega sklepa v Uradnem listu Evropskih skupnosti.V Luxembourgu, 11. oktobra 1989Predsednik Sodišča--------------------------------------------------